มาสค์ไรเดอร์เซทซ์

มาสค์ไรเดอร์เซทซ์ () เป็นละครโทคุซัทสึชุดมาสค์ไรเดอร์ ออกอากาศทุกวันอาทิตย์ในช่วง ซูเปอร์ฮีโร่ไทม์ เวลา 9:00 น. - 9:30 น. ทางสถานีโทรทัศน์ทีวีอาซาฮิ ออกอากาศครั้งแรกเมื่อวันที่ 7 กันยายน ค.ศ. 2025

 ภาพรวม 
มาสค์ไรเดอร์เซทซ์ เป็นผลงานลำดับที่ 7 ของซีรีส์มาสค์ไรเดอร์ในรัชศกเรย์วะ เนื้อเรื่องจะมีธีมหลักมาจากสายลับ และ ความฝัน ในด้านดีไซน์ตัวละคร จะเป็นการย้อนกลับสู่จุดเริ่มต้น นั่นคือการนำดีไซน์จาก มาสค์ไรเดอร์ 1 มาปรับให้ทันสมัยยิ่งขึ้น สีต่าง ๆ ของฟอร์มเชนจ์ก็อ้างอิงมาจาก มาสค์ไรเดอร์คูกะ นอกจากนี้ยังเป็นครั้งแรกในประวัติศาสตร์มาสค์ไรเดอร์ ที่เข็มขัดแปลงร่างไม่ได้คาดไว้ที่เอวเหมือนปกติ แต่นำมาคาดที่หน้าอกในลักษณะสะพายแล่งแทน คำโปรยของซีรี่ส์ชุดนี้คือ "ความฝันของเขาคือภารกิจกอบกู้โลก"

 เนื้อเรื่อง 
โยโรสุ บาคุ ชายหนุ่มธรรมดาคนหนึ่ง ที่มองว่าชีวิตของตนน่าเบื่อ เขาใช้ชีวิตอย่างเรื่อยเปื่อยให้ผ่านไปวัน ๆ  จนวันหนึ่งเมื่อเขาหลับไป บาคุพบว่าตัวเขาได้ปรากฏในความฝันเป็นสายลับมือพระกาฬ ฝีมือเก่งกาจชนิดไม่มีใครเทียบได้ นอกจากนี้เขายังค้นพบพลังในการควบคุมความฝันของตนเองได้ และในความฝันเขามีบทบาทสำคัญในการช่วยเหลือ เนมุ หญิงสาวผู้ถูกกักขังโดยกลุ่มผู้ก่อการร้าย 
ทว่าอยู่ ๆ ในโลกความฝัน เหล่าปิศาจที่เรียกว่า ไนท์แมร์ ก็ปรากฏตัวขึ้น และพยายามที่จะทำให้ฝันร้ายกลายเป็นเรื่องจริง ตอนนั้นเองบาคุก็ได้เข็มขัดปริศนาเส้นหนึ่งจากชายลึกลับในความฝัน ดังนั้นเขาจึงใช้มันแปลงร่างเป็น มาสค์ไรเดอร์เซทซ์ เข้าหยุดยั้งการรุกรานของเหล่าไนท์แมร์ นับแต่วันนั้น ภาระกิจอันมีชะตากรรมของโลกเป็นเดิมพัน ก็ถูกส่งมอบให้กับบาคุ ปฏิบัติการพิทักษ์โลกความฝันของมาสค์ไรเดอร์เซทซ์จึงได้เริ่มต้นขึ้น

 ตัวละคร 
 ตัวละครหลัก 
โยโรสุ บาคุ (万津 莫) / มาสค์ไรเดอร์เซทซ์ (仮面ライダーゼッツ)
ตัวเอกของเรื่อง ชายหนุ่มวัย 23 ปี ผู้มีความฝันอยากเป็นเจ้าหน้าที่พิเศษในสังกัดของ โค้ด ในอดีต แต่ในชีวิตจริงเขายังคงว่างงาน ทุกครั้งที่เขาพยายามช่วยเหลือผู้อื่นมักจะเกิดโชคร้ายกับตัวอยู่เสมอ ส่วนใหญ่เขามักจะประสบอุบัติเหตุประหลาดหลายครั้ง ตั้งแต่ชั้นประถมจนถึงมหาวิทยาลัย บาคุเคยถูกฟ้าผ่าตอนมัธยมต้น เคยถูกฉลามจู่โจมตอนมัธยมปลาย และโดนลูกหลงจากอุกกาบาตตอนมหาวิทยาลัย แม้ว่าบาคุประสบพบเจอแต่เคราะห์ร้าย ทว่าเขาก็รอดชีวิตมาได้อย่างปาฎิหาริย์ทุกครั้ง
หลังจบการศึกษาและเริ่มหางานทำ เขาก็ได้เรียนรู้วิธีการฝันทั้งที่ยังมีสติ หรือที่เรียกว่า Lucid Dream เพื่อเติมเต็ม"ความฝัน"ที่จะได้เป็นสายลับอย่างที่เขาหวังไว้ จากภาพยนตร์แนวสายลับที่เขาชื่นชอบ เขาเรียกตัวเองว่า "โค้ดนัมเบอร์เซเว่น" ซึ่งเขารับภารกิจจากหมายเลขศูนย์หรือ"ซีโร่" คืนหนึ่ง เขาได้ฝันถึงการช่วยเนมุ ดาราดังระดับประเทศผู้ถูกลักพาตัวไป แต่ก็ถูกปลุกโดยมินามิ น้องสาวของเขา ในขณะที่เขาออกไปหางาน เขาช่วยเด็กสาวจากการถูกรถชนไว้ได้ แต่เขาก็เป็นฝ่ายถูกรถชนแทน ทำให้เขาต้องเข้าโรงพยาบาล ในขณะที่เขาหลับนั้น ไนท์แมร์ตนหนึ่งที่ชื่อ กันไนท์แมร์ โจมตีเขาในความฝัน แม้ในตอนแรกเขาจะไม่เข้าใจในสภาพความฝันของตนเอง แต่เขาก็สามารถปรับตัวได้ และสวมบทบาทเป็นเอเจนต์ โค้ดเซเว่น แต่ลำพังตัวเขามีกำลังไม่พอรับมือกับไนท์แมร์ ที่มีพลังเหนือมนุษย์ได้ ตอนนั้นเอง ซีโร่ก็ได้เรียกตัวบาคุมาพบแบบลับ ๆ  ก่อนจะมอบเข็มขัด เซทซ์ไดรเวอร์ ให้กับเขา และบาคุ ก็ใช้มันร่วมกับ แคปเซ็ม แปลงร่างเป็นนักรบนามว่า มาสค์ไรเดอร์เซทซ์ และสามารถเอาชนะ กันไนท์แมร์ ไปได้ พร้อมกับช่วยเหลือเนมุได้สำเร็จ ตั้งแต่นั้นเป็นต้นมา บาคุก็ผันตัวเป็นเอเจนต์ทำงานให้กับซีโร่อย่างเต็มตัว 
อนึ่ง บาคุไม่สามารถพูดภาษาอังกฤษได้ แต่สามารถพูดคุยกับซีโร่ได้อย่างชัดเจนผ่านทางความฝัน
จุดอ่อนที่ร้ายแรงที่สุดของบาคุ นอกจากความโชคร้ายคือ เมื่อเขาปฏิบัติการในฐานะเอเจนต์และมาสค์ไรเดอร์ ร่างกายของเขาจะไม่ได้พักผ่อนแม้ในเวลานอน การที่สมองถูกใช้แทบตลอดเวลา จะส่งผลให้เขามีอาการเหนื่อยล้าและสุขภาพอ่อนแอลง
หลังจากทราบความจริงและได้พบกับคุเรฮะ อดีตเพื่อนร่วมชั้นเรียนโค๊ด บาคุก็เริ่มตั้งคำถามกับตนเองว่า ความชอบในการเป็นเอเจนต์ของเขา มาจากหัวใจของเขาเอง หรือเป็นสิ่งที่โค๊ดปลูกฝังไว้ในสมองของเขากันแน่
เนมุ (ねむ)
ราชินีแห่งวงการโฆษณาและนักแสดงที่โด่งดังที่สุดแห่งยุค ว่ากันว่าเมื่อใครมองเห็นเธอก็จะต้องฝันถึงเธออย่างแน่นอน ภาพของเธอนั้นปรากฏอยู่ทั่วเมือง เนมุได้รับบทบาทที่หลากหลายในความฝันของผู้คนมากมาย และในความฝันนั้นเธอจะปฏิบัติอย่างใกล้ชิดกับเจ้าของความฝัน ด้วยความน่ารักสดใสของเธอ เนมุจึงเป็นดารายอดนิยมของผู้คนทุกเพศทุกวัย
เธอนั้นปรากฏในความฝันของบาคุหลายครั้ง และมักปรากฏตัวในบทบาทต่างๆเสมอ เช่น ไอดอลที่ถูกลักพาตัว,ตำรวจ,เจ้าสาว ฯลฯ ซึ่งเธอนั้นมักเรียกบาคุว่า"คุณนัมเบอร์เซเว่น" เสมอ
ในโลกแห่งความเป็นจริง เนมุอยู่ในสภาพของเจ้าหญิงนิทรา ภายใต้การควบคุมของ เดอะเลดี้ จิตใต้สำนึกของเธอจึงล่องลอยอยู่ในโลกแห่งความฝัน นั่นคือเหตุผลที่เธอสามารถไปปรากฏตัวในความฝันของใคร ๆ ได้
โยโรสุ มินามิ (万津 美浪)
น้องสาวของบาคุ เชื่อว่าการใช้ชีวิตปกติคือกุญแจสำคัญของสุขภาพชีวิตที่ดี และงานเธอต้องตื่นแต่เช้าเป็นประจำ มินามิมักต้องคอยปลุกบาคุที่กำลังนอนขี้เกียจอยู่เสมอ อีกทั้งกระตุ้นให้บาคุออกไปหางานทำ แต่เมื่อบาคุออกไปหางานทำจริง ๆ มินามิกลับห้ามเขาออกจากบ้านตามใจชอบอีกครั้ง เนื่องจากความโชคร้ายอย่างน่าเหลือเชื่อของเขา ที่มักเกิดเมื่อเขาต้องการจะช่วยเหลือผู้คน
หลังจากบาคุหายตัวไปหลังภารกิจทำลายอุกกาบาต มินามิก็บุกเข้าไปในห้องบัญชาการลับ เพื่อเค้นถามซีโร่ถึงพี่ชายของเธอ ตั้งแต่นั้นมา มินามิก็เข้ามามีส่วนร่วมกับงานของบาคุอยู่เสมอ และเป็นหนึ่งในคนที่รู้ถึงการมีอยู่ของ CODE ซึ่งเธอสัญญากับซีโร่ว่าจะไม่แพร่งพรายความลับเด็ดขาด

 แผนกคดีลึกลับของสำนักงานความมั่นคงสาธารณะ 

ฟุจิมิ เท็ตสึยะ (富士見 鉄也)
หัวหน้าแผนกสืบสวนของกรมตำรวจนครบาลโตเกียว ผู้รับผิดชอบคดีลึกลับของสำนักงานความมั่นคงสาธารณะ ต้องรับมือกับคดีลึกลับที่ยังไม่ได้รับการคลี่คลาย ซึ่งรู้จักกันในชื่อ "คดีดำ" เอกลักษณ์ของผู้กองฟุจิมิคือ การสืบสวนโดยไม่มีแบบแผนตายตัว และอาศัยสัญชาติญาณ จนดูเหมือนทำตามอารมณ์ตัวเองมากกว่า
ในตอนที่ 2 และ 3 เจ้าตัวเป็นคนสร้างบอมบ์ไนท์แมร์ขึ้นมา จากความปรารถนาในใจที่จะระเบิดกรมตำรวจนครบาลโตเกียวไปให้หมด เพราะไม่มีใครในกรมเห็นหัวเขาเลย เนื่องจากคดีดำ เกิดขึ้นเพียงเฉพาะตอนฝันเท่านั้น จึงไม่มีตำรวจคนใดเชื่อเขา อีกทั้งถูกยุบแผนกคดีลึกลับด้วยความผิดหวังในใจ และแรงกดดันที่ความฝันในการเป็นตำรวจของเขาได้พังทลายลง สุดท้ายเขาก็ถูกไนท์แมร์ครอบงำ จนไนท์แมร์ตนนั้นปรากฏตัวออกมาในโลกความเป็นจริงได้ และตรงไปวางระเบิดกรมตำรวจทันที อย่างไรก็ตาม หลังบาคุเอาชนะบอมบ์ไนท์แมร์ได้สำเร็จ ตัวตนของเขาก็กลับมาอีกครั้ง ทว่าเมื่อเขารู้ถึงการเป็นเอเจนท์ของบาคุ ฟุจิมิก็ถือวิสาสะ เข้ามายึดพื้นที่ในห้องบัญชาการ CODE ผ่านทางลับในห้องของบาคุ โดยที่บาคุไม่เต็มใจนัก แต่กระนั้นซีโร่ผู้เป็นหัวหน้าก็ไม่ได้ว่าอะไร
นางุโมะ นาสึกะ (南雲 なすか)
เจ้าหน้าที่ของกรมตำรวจนครบาลโตเกียว แผนกคดีลึกลับของสำนักงานความมั่นคงสาธารณะ เธอไม่เชื่อว่าเหตุปริศนาที่เกิดจากไนท์แมร์เป็นเรื่องบังเอิญ และพยายามสืบเสาะด้วยตนเองถึงที่สุด ตั้งแต่เข้ามารับผิดชอบคดีไนท์แมร์ นางุโมะรู้สึกขัดใจกับการสืบสวนตามอารมณ์และไม่มีแบบแผน ของผู้กองฟุจิมิอยู่เสมอ

 หน่วยงานลับสุดยอด CODE 
มิยาโมโตะ คุเรฮะ (宮本 紅覇) / โค้ดนัมเบอร์ ซิกซ์ (コードナンバー：シックス)
นักข่าวสาว ผู้เป็นเพื่อนสนิทสมัยเรียนของนางุโมะ นาสึกะ ซึ่งเคยอยู่ชมรมบาสเกตบอลด้วยกัน เธอเคยมีบุคลิกสดใส ร่าเริง แต่เมื่อสอบมหาวิทยาลัยเดียวกับนางุโมะไม่ได้ และไม่สามารถทำตามสัญญา เธอก็กลายเป็นคนเงียบขรึม พูดน้อย กระทั่งได้พบกับนางุโมะอีกครั้งในความฝันที่ถูกไนท์แมร์บุกรุก เธอจึงตัดสินใจก้าวข้ามความกลัวอีกครั้ง ขณะเดียวกันเธอก็ได้พบกับบาคุที่เข้ามาหยุดยั้งไนท์แมร์ ทำให้ความจริงเผยว่า คุเรฮะคืออดีตเอเจนต์ของโค๊ด นอกจากนี้เธอยังเข้าร่วมชั้นเรียนพิเศษกับบาคุ ที่สอนโดยโอดากะอีกด้วย ในอดีตคุเรฮะถูกลบความทรงจำเนื่องจากตัวตนถูกเปิดเผย แต่เธอก็ได้รับความทรงจำทั้งหมดกลับมาระหว่างเกิดคดี เดดเกมไนท์แมร์ ดังนั้นเธอจึงตัดสินใจกลับสู่องค์กร และรับเข็มขัด ลอร์ดอินโว๊กเกอร์ พร้อมกับแค็ปเซม มาจาก ทรี เพื่อเข้าร่วมภารกิจอีกครั้ง
โค้ดนัมเบอร์ ทรี (コードナンバー：スリー) 
เอเจนต์หมายเลข 3 ผู้ที่ขึ้นมาเป็นผู้บังคับบัญชารักษาการณ์ของโค๊ด และมอบหมายภารกิจให้บาคุต่อจากซีโร่ ทรีมีลักษณะนิสัยที่แข็งกร้าว และใช้ความรุนแรงกับบาคุตั้งแต่แรกเจอ
ซีโร่ (ゼロ) 
บุรุษลึกลับที่บาคุพบในความฝัน เขาคือหัวหน้าองค์กรลับที่พิทักษ์โลกจากการรุกรานของปิศาจ ไนท์แมร์ ผ่านทางโลกแห่งความฝัน ซีโร่ตัดสินใจมอบเซทซ์ไดรเวอร์ให้บาคุ เพราะความสามารถในการควบคุมความฝันของเขา ทั้งนี้ ซีโร่สามารถพูดภาษาอังกฤษและญี่ปุ่นได้อย่างแคล่วคล่อง ตั้งแต่ตอนที่ 2 เป็นต้นไป ซีโร่ได้วางระบบทางเข้าห้องลับไว้ในตู้เสื้อผ้าของบาคุ โดยบาคุจะเข้าไปรับภารกิจผ่านทางนี้ และซีโร่จะสื่อสารกับบาคุผ่านการควบคุม"โค๊ดซีรอยเดอร์" รถมอเตอร์ไซค์ที่สามารถแปลงร่างเป็นหุ่นฮิวแมนนอยด์ได้ โดยร่างโค๊ดซีรอยเดอร์ของเอเจนต์ซีโร่ จะเติมพลังงานโดยการดื่มน้ำมันเชื้อเพลิงสูตรพิเศษที่มีสีเหมือนกับน้ำชา
ในตอนที่ 16 ร่างซีรอยเดอร์ของซีโร่ ถูกน็อกซ์ทำลายจากการต่อสู้พร้อมกับชิงแกนพลังงานไป หลังจากนั้นก็ไม่มีข่าวคราวของซีโร่อีกเลย

 ผู้เกี่ยวข้องกับไนท์แมร์ 
น็อกซ์ (ノクス) / มาสค์ไรเดอร์ น็อกซ์ (仮面ライダーノクス)
ชายลึกลับในเสื้อโค๊ดสีขาวโพลน เคลื่อนไหวอยู่เบื้องหลังเหตุการณ์ประหลาดในเรื่อง เขาจะก่อเหตุด้วยการลอบเข้าไปในความฝันของผู้คน และสร้างปิศาจไนท์แมร์ขึ้นมา เพื่อส่งไปจู่โจมผู้คนในความฝัน ทำให้เกิดเป็นฝันร้าย ภายหลังบาคุได้สืบเสาะจนทราบถึงชื่อจริงของเขาคือ โอดากะ เค็นเซย์ (小鷹 賢政) อดีตนายตำรวจที่ทำงานแผนกคดีลึกลับเช่นเดียวกับฟุจิมิ และยังเป็นอดีตเอเจนต์ นัมเบอร์ 4 ที่เคยทำงานกับซีโร่อีกด้วย
ในตอนที่ 12 น็อกซ์ได้นำ รีคัฟเวอรี่แคปเซ็ม ที่ชิงมาจากบาคุ มาทำการฟื้นสภาพเข็มขัด ไนท์อินโวคเกอร์ และ อีเรสแคปเซ็ม ของเขาที่ชำรุดเสียหาย และในที่สุดเขาก็ได้ใช้มันในตอนที่ 13 น็อกซ์ได้แปลงร่างเป็นนักรบชุดสีเงินนามว่า น็อกซ์ไนท์ เข้าต่อสู้กับบาคุที่แปลงร่างเป็นเซทซ์ ก่อนจะเอาชนะไปได้ด้วยฝีมือเก่งกาจ
ในสมัยที่โอดากะยังเป็นเอเจนต​์นัมเบอร์ 4 เขาเผชิญหน้ากับ ชาโดว์ไนท์แมร์ และเกิดหวาดกลัวจนไม่สามารถต่อสู้กับมันได้ โอดากะร้องขอกำลังเสริมจากซีโร่ ทว่าซีโร่กลับปฏิเสธ และบังคับให้เขาทำภารกิจเพียงคนเดียว โอดากะจึงเสียความเชื่อถือในองค์กร CODE และทรยศในภายหลัง จนกลายเป็นผู้เร่ร่อนในโลกความฝัน ขณะที่ร่างจริงถูกรักษาไว้ด้วยเครื่องพยุงชีพ ในบ้านพักส่วนตัวของเขา หลังจากที่บาคุปราบ ชาโดว์ไนท์แมร์ สำเร็จ โอดากะก็ฟื้นคืนสติ แต่อุดมการณ์ของเขายังคงไม่เปลี่ยน และได้ไปร่วมมือกับ เดอะเลดี้ ในการต่อต้านองค์กร CODE
ในตอนที่ 16 น็อกซ์ได้ใช้เข็มขัด น็อกซ์ไดรเวอร์ และ แคปเซ็มรูปแบบใหม่ ที่ได้รับมาจาก เดอะ เลดี้ ก่อนใช้มันแปลงร่างเป็น มาสค์ไรเดอร์น็อกซ์ ต่อสู้กับซีโร่ในร่างของซีรอยเดอร์ และทำลายซีรอยเดอร์พร้อมกับชิงแกนพลังงานไปด้วย
เดอะ เลดี้ (ザ・レディ)
สุภาพสตรีลึกลับในเดรสสีดำ ปรากฏตัวในตอนที่ 15 เธอคือผู้นำองค์กรลึกลับที่ต่อต้าน CODE ผ่านโลกแห่งความฝัน มีเป้าหมายคือสร้างโลกที่ปราศจาก CODE โดยใช้พวกไนท์แมร์เป็นเครื่องมือ เดอะเลดี้ได้โน้มน้าวให้น็อกซ์แปรพักตร์มาเป็นพวกของตน และมอบเข็มขัด น็อกซ์ไดรเวอร์ พร้อมแคปเซ็มชนิดใหม่ให้ นอกจากนี้เธอยังรู้เรื่องเกี่ยวกับ เนมุ และ ซีโร่ มิใช่น้อย
ในตอนที่ 18 เดอะเลดี้ได้มาพบกับบาคุในโลกแห่งความเป็นจริง และเผยตัวว่าเธอคือจิตแพทย์ชื่อว่า อันโด ซายูริ (安堂 小百合)

 มาสค์ไรเดอร์และนักรบอื่นๆ 
 อุปกรณ์ทั่วไป 
โค้ดโฟน (コードフォン)
อุปกรณ์สื่อสารประจำตัวของเอเจนต์ในสังกัดโค๊ด ลักษณะและฟังก์ชั่นเหมือนกับ เซทซ์โฟน ทุกประการ แตกต่างเพียงสีของตัวเครื่องซึ่งเป็นสีขาว
เบรกแคมบัสเตอร์ (ブレイカムバスター)
อาวุธประจำตัวของน็อกซ์ไนท์และมาสค์ไรเดอร์น็อกซ์ มีลักษณะเป็นอาวุธดาบสีขาวสลับส้ม สามารถเปลี่ยนสภาพเป็น ลอนเชอร์โหมด สำหรับยิงโจมตีได้ และมีช่องสำหรับติดตั้งแคปเซ็มเพื่อใช้ท่าไม้ตายอยู่ใกล้ด้ามจับ ลักษณะการใช้งานคล้ายคลึงกับ เบรคแฮมเซ็ทเซอร์
ลอร์ดอินโวคเกอร์ (ロードインヴォーカー)
เข็มขัดแปลงร่างของลอร์ดทรี, ลอร์ดไฟฟ์ และ ลอร์ดซิกซ์ ซึ่งเป็นเข็มขัดไดรเวอร์ที่พัฒนาต่อยอดมาจาก ไนท์อินโว๊กเกอร์ ด้วยวิศกรรมย้อนกลับจาก เซทซ์ไดรเวอร์ ตัวเข็มขัดจะมีสีแดงเข้ม และหลอดพลังงานทั้งหมด 6 หลอด ใช้ร่วมกับแคปเซ็ม โดยกดที่ปุ่ม อินโว๊กอีเจ็คเตอร์ แล้วรูดผ่านตัวแค็ปเซม สามารถดึงพลังและศักยภาพของชุด ออกมาได้อย่างเต็มประสิทธิภาพ และยังเป็นอุปกรณ์รุ่นผลิตจำนวนมาก ไม่ใช่รุ่นเฉพาะตัว รหัสแปลงร่างคือ"กิโซ"
เบรกแคมเบรคเกอร์ (ブレイカムブレイカー)
อาวุธประจำตัวของลอร์ดทรี ไฟฟ์ และ ซิกซ์ เป็นอาวุธสารพัดประโยชน์ที่สามารถแปลงสภาพได้ทั้งหมด 3 แบบคือ เบลดโหมด นัคเคิ่ลโหมด และ ชู๊ตโหมด บริเวณเหนือด้ามจับมีช่องติดตั้งแค็ปเซมสำหรับใช้ท่าไม้ตายพิเศษเช่นกัน

 มาสค์ไรเดอร์เซทซ์ 
ร่างแปลงของโยโรสุ บาคุ ที่ใช้ เซทซ์ไดรเวอร์ ควบคู่กับ แคปเซ็ม ในการแปลงร่าง ลักษณะชุดเกราะนาโนสีดำยืนพื้น มีขุมพลังมาจากแคปเซ็มชนิดต่าง ๆ ที่ใช้ในการเปลี่ยนร่าง และเปลี่ยนพลัง หรือเรียกอุปกรณ์สวมใส่ได้หลากหลายชนิด
ทั้งนี้ ในการเปลี่ยนพลังแบบต่าง ๆ ของเซทซ์ พลังงานในรูปแบบของเหลวเหนือมิติ ที่ไหลเวียนอยู่ในชุด จะไปรวมตัวกันที่ส่วนของร่างกายที่แคปเซ็มนั้น ๆ เน้นพลัง ส่วนใดของชุดที่ไม่ได้เน้นพลังจะกลายเป็นสีเทาเงิน
ในตอนที่ 3 บาคุได้แสดงให้เห็นว่า นอกจากแปลงร่างในความฝันแล้ว เขายังสามารถแปลงร่างในโลกแห่งความเป็นจริงได้เช่นกัน

ร่างต่อสู้
ฟิสิแคมอิมแพค (フィジカムインパクト)
ร่างที่ใช้ อิมแพคแคปเซ็ม ในการแปลงร่าง ชุดเกราะสีดำสลับเขียวขลิบแดง เป็นร่างพื้นฐานของเซทซ์ เพิ่มศักยภาพทางร่างกายให้กับผู้ใช้ได้เป็นอย่างดี เน้นโจมตีทางกายภาพเป็นหลัก มีความสมดุลทั้งพลังกายและความเร็ว รวมถึงมีกำลังแขนและขาที่ยอดเยี่ยม แคปเซ็มที่เข้ากันได้ดีคือ ทรานส์ฟอร์ม กับ วิง
ฟิสิแคมทรานส์ฟอร์ม (フィジカムトランスフォーム)
ชุดเกราะของเซทส์จะมีชิ้นส่วนเสริมสีแดงส้มเพิ่มมา คือ ทรานส์เร็มอาร์ม (トランスレムアーム) ที่แขน และ ทรานส์เร็มเลก (トランスレムアーム) ที่บริเวณขา ซึ่งจะสามารถเปลี่ยนรูปร่างได้อย่างอิสระ ทำให้โจมตีได้หลายมุม หรือเพิ่มระยะการโจมตี ด้วยการยืดแขนและขา 
ฟิสิแคมวิง (フィジカムウイング)
ด้านหลังชุดเกราะจะมีปีก เร็มวิง (レムウイング) เพิ่มมา ทำให้เซทซ์สามารถใช้บินและต่อสู้กลางอากาศได้ โดยจะสู้ัด้วยการพุ่งใส่ศัตรู หรือใช้ปีกโจมตีคล้ายกับดาบคู่
เทคโนลอมสตรีม (テクノロムストリーム)
ร่างที่ใช้ สตรีมแคปเซ็ม ในการแปลงร่าง ชุดเกราะสีดำสลับฟ้า เซทซ์ร่างนี้จะสามารถควบคุมกระแสน้ำและอากาศได้ตามต้องการ มีแคปเซ็มเสริมที่เข้ากันได้ดีคือ แมชชีนเนอรี่ กับ โปรเจ็คชัน เน้นสู้แบบระยะไกล หรือใช้กระแสอากาศสร้างสนามพลังขึ้นมา เพื่อสะกัดการเคลื่อนไหวของศัตรู
เทคโนลอมแมชชีนเนอรี่ (テクノロムマシーナリー) 
ร่างที่ใช้ แมชชีนเนอรี่แคปเซ็ม ในการแปลงร่าง มีแขนกลสีฟ้าสวมใส่ที่แขนซ้ายเรียกว่า มาชีน่าเรมอาร์ม (マシーナレムアーム) ช่วยให้สามารถโจมตีศัตรูด้วยการต่อย หรือใช้แขนกลอันทรงพลัง บีบอัดโลหะหนาได้อย่างง่ายดาย นอกจากนี้แขนกลยังสามารถยิงมือกลติดสลิง สำหรับการยึดเกาะและปีนป่ายได้ด้วย
เทคโนลอมโปรเจคชัน (テクノロムプロジェクション)
ร่างที่ใช้ โปรเจคชันแคปเซ็ม ในการเปลี่ยนพลัง มีผ้าคลุม เร็มโปรเจคชัน (レムプロジェクション) อยู่ที่ไหล่ซ้ายซึ่งมีคุณสมบัติในการพรางตัว, สะท้อนแสง, ฉายภาพเสมือน ในร่างนี้เซทซ์จะสามารถสร้างภาพร่างเสมือนจริงของตนเองออกมาได้ เรียกว่า เมตาแมททีเรียม เหมือนกับวิชาแยกร่าง โดยแต่ละร่างจะมีการเคลื่อนไหวอิสระ สามารถหลอกล่อโจมตีศัตรูได้ดี จุดแตกต่างของร่างแยกกับร่างต้นคือ ร่างแยกจะไม่มีเซทซ์ไดรเวอร์คาดที่หน้าอก
เอสพริมรีคัฟเวอรี่ (エスプリムリカバリー)
ร่างที่ใช้ รีคัฟเวอร์รี่แคปเซ็ม ในการแปลงร่าง ชุดเกราะสีดำสลับเขียวอ่อน เซทซ์ในร่างนี้จะมีพละกำลัง และพล้งการฟื้นตัว เพิ่มสูงขึ้น สามารถคืนสภาพวัตถุ หรือรักษาอาการบาดเจ็บได้ ทว่าจุดอ่อนคือ เขาไม่สามารถใช้พลังรักษาตัวเองได้ แคปเซ็มที่เข้ากันได้ดีคือ แบริเออร์
เอสพริมแบริเออร์ (エスプリムバリア)
ร่างที่ใช้ แบริเออร์แคปเซ็ม ในการเปลี่ยนพลัง มีอาวุธหลักคือโล่ เรมดีเฟซ (レムディフェイス) ที่แขนทั้งสองข้าง ซึ่งสามารถป้องกันการโจมตีได้อย่างยอดเยี่ยม เมื่อประกบโล่ทั้งสองข้างเข้าด้วยกัน เซทซ์จะสามารถสร้างสนามพลังอันแข็งแกร่งล้อมรอบตัว หรือเป้าหมายที่ต้องการคุ้มกันได้
พาราไดม์วันเดอร์ (パラダイムワンダー)
ร่างที่ใช้ วันเดอร์แคปเซ็ม ในการแปลงร่าง ชุดเกราะสีดำสลับม่วง เซทซ์ในร่างนี้จะสามารถใช้พลังเหนือธรรมชาติจากต่างมิติได้ นอกจากนี้ เซทซ์ยังสามารถย่อ-ขยายขนาดร่างได้ตามต้องการด้วย แคปเซ็มที่เข้ากันได้ดีคือ กราวิตี้
พาราไดม์กราวิตี้ (パラダイムグラビティ)
ร่างที่ใช้ กราวิตี้แคปเซ็ม ในการเปลี่ยนพลัง ที่แขนสองข้างจะสวมใส่ กราวิกอนท์เร็ม (グラビティゲイム) ถุงมือพิเศษที่ใช้ควบคุมแรงโน้มถ่วงได้อย่างอิสระ รวมถึงสร้างสนามพลังต้านแรงโน้มถ่วงส่งตัวเองลอยขึ้นไปในอากาศได้ และทีเด็ดคือการสร้างแรงโน้มถ่วงมหาศาลจนเกิดเป็นหลุมดำขนาดเล็ก เพื่อดูดกลืนศัตรูเข้าไป
อินาสึมะพลาสม่า (イナズマプラズマ)
ร่างเพิ่มพลังของเซทซ์ที่ใช้ พลาสม่าแคปเซ็ม ในการแปลงร่าง ชุดเป็นสีดำสลับทอง ตามชุดมีลวดลายสายฟ้า ซึ่งบาคุได้มันมาหลังจากเอาชนะฝันร้ายที่เคยถูกฟ้าผ่าได้ เซทซ์ในร่างนี้จะมีความเร็วการเคลื่อนไหวเทียบเท่าแสง ทำให้ดูเหมือนกับว่าหายตัวได้ มีคันศร อินาสึมะบลาสเตอร์ เป็นอาวุธประจำร่าง จุดอ่อนคือบาคุไม่สามารถใช้งานร่างนี้ได้นาน เนื่องด้วยขีดจำกัดของร่างกาย ทำให้ต้องเปลี่ยนร่างหรือบังคับถอนการแปลงร่างทุกครั้ง
พลาสม่าบูสเตอร์ (プラズマブースター)
ร่างอินาสึมะพลาสม่าที่เพิ่มพลังและความเสถียรมากขึ้น เกราะแขนและขาจะมีชิ้นส่วน บูสต์พลาสเร็ม เพิ่มมา ทำให้เซทซ์สามารถดึงศักยภาพของร่างอินาสึมะออกมาใช้ได้เต็มที่ โดยไม่มีปัญหา

ข้อมูลจำเพาะ
{| class="wikitable sortable" style="font-size:small" border="1"
|-
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร)
|-
! ฟิสิแคมอิมแพค
|194.9 ซม.
| rowspan="2"|80.5 กก.
|8.1 ตัน
|16.2 ตัน
|9.8 เมตร
|7.6 วินาที
|-
! ฟิสิแคมทรานส์ฟอร์ม
| ไม่สามารถวัดได้
| 6.8 ตัน
| 13.6 ตัน
| 7.5 เมตร
| 10.5 วินาที
|-
! ฟิสิแคมวิง
| rowspan="5"|194.9 ซม.
| 82.7 กก.
| 2.8 ตัน
| 9.5 ตัน
| 12.5 เมตร
| 5.8 วินาที
|-
! เทคโนลอมสตรีม
| 80.5 กก.
| 4.8 ตัน
| 8.2 ตัน
| 10.7 เมตร
| 6.8 วินาที
|-
! เทคโนลอมแมชชีนเนอรี่
| 93.1 กก.
| 6.5 ตัน
| 4.2 ตัน
| 6.4 เมตร
| 11.2 วินาที
|-
! เทคโนลอมโปรเจคชัน
| 83.6 กก.
| 2.6 ตัน
| 5.3 ตัน
| 7.2 เมตร
| 8.3 วินาที
|-
! เอสพริมรีคัฟเวอรี่
| 80.5 กก.
| 2.8 ตัน
| 5.7 ตัน
| 6.8 เมตร
| 9.4 วินาที
|-
! พาราไดม์วันเดอร์
| ไม่สามารถวัดได้
| ไม่สามารถวัดได้
| ไม่สามารถวัดได้
| ไม่สามารถวัดได้
| ไม่สามารถวัดได้
| ไม่สามารถวัดได้
|-
! พาราไดม์กราวิตี้
| rowspan="3"|194.9 ซม.
| 90.5 กก.
| 5.6 ตัน
| 5.3 ตัน
| 3.8 เมตร
| 12.3 วินาที
|-
! อินาสึมะพลาสม่า
| rowspan="2"|80.5 กก.
| 10.8 ตัน
| 19.6 ตัน
| 15.5 เมตร
| 3.6 วินาที
|-
! พลาสม่าบูสเตอร์
| 11.2 ตัน
| 20.1 ตัน
| 16.8 เมตร
| 3.1 วินาที
|}

เซทซ์เกียร์
เซทซ์ไดรเวอร์ (ゼッツドライバー)
เข็มขัดแปลงร่างของเซทซ์ ลักษณะการสวมใส่อาจเหมือนเข็มขัดที่คาดเอว แต่กลับใช้คาดอกแบบสะพายแล่ง ในการใช้งานจะต้องติดตั้ง แคปเซ็ม บริเวณช่องตรงกลาง กดปุ่มด้านข้าง และรูดที่ด้าน หน้าเข็มขัด ระบบของชุดจะทำงานทันที และเมื่อต้องการใช้ท่าไม้ตาย ผู้ใช้จะต้องกดปุ่มด้านข้างก่อน แล้วหมุนที่แคปเซ็มอีกครั้ง โดยกดหนึ่งครั้ง เป็นการใช้ท่าไม้ตายปกติ เมื่อกดสามครั้งขึ้นไปจะเป็นการใช้ท่าไม้ตายที่มีพลังรุนแรงยิ่งขึ้น 
ในตอนที่ 1 บาคุได้รับเซทซ์ไดรเวอร์ในความฝัน แต่มันก็ปรากฏบนตัวเขาในโลกแห่งความจริงเช่นกัน
เบรกแคมเซทซ์เซอร์ (ブレイカムゼッツァー)
อาวุธประจำตัวของเซทซ์ สามารถเปลี่ยนรูปแบบการใช้งานได้ทั้งหมด 4 โหมดด้วยกัน คือ ดาบ, ปืน , ขวาน , เคียว นอกจากนี้บริเวณใกล้ด้ามจับยังมีช่อง แคปเซ็มซ็อกเกต สำหรับติดตั้งแคปเซ็มเพื่อใช้ท่าไม้ตายอีกด้วย ปกติเบรกแคมเซทเซอร์จะถูกเก็บไว้ที่ โค๊ดซีรอยเดอร์
อินาสึมะบลาสเตอร์ (イナズマブラスター)
อาวุธรูปทรงคันศรสีเงินขลิบทอง เป็นอาวุธประจำร่างอินาสึมะพลาสม่าของเซ็ทซ์ เมื่อดึงคันจับสีทองด้านหลัง จะสามารถยิงลูกศรพลังงานได้ นอกจากนี้ยังสามารถติดตั้งแคปเซ็มเพื่อใช้ท่าไม้ตายพิเศษได้เช่นกัน 
เซทซ์เกียร์ (ゼッツギア)
 ชุดอุปกรณ์สำหรับปฏิบัติภารกิจของเซทซ์ ที่บาคุได้รับมาหลังจากเข้าร่วมเป็นเอเจนต์ของโค๊ด
เซทซ์โฟน (ゼッツフォン)
โทรศัพท์มือถือประจำตัวของเซทซ์ สามารถใช้อ่านข้อมูลของแคปเซ็มต่าง ๆ ได้
เซทซ์เซ็นเซอร์ (ゼッツセンサー)
อุปกรณ์เซนเซอร์ตรวจจับของเซทซ์ เมื่อตรวจพบไนท์แมร์ จะส่งสัญญาณและพิกัดแจ้งไปยังเอเจนต์ทันที เมื่อติดตั้งแค็ปเซม เซ็นเซอร์จะสามารถแปรสภาพเป็นหุ่นยนต์แมงมุมขนาดเล็ก ออกทำการสอดแนมศัตรูด้วยตัวเองได้ด้วย
เซทซ์ไลเซนส์ (ゼッツライセンス)
อุปกรณ์ไอดีระบุตัวตนของเซทซ์ ที่เป็นแว่นสแกนในตัว ในการเข้าถึงอาคารที่มีการป้องกันแน่นหนา เซทซ์จะต้องสำแดงข้อมูลยืนยันตัวตนผ่านทางเซทซ์ไลเซนส์อันนี้ หรือในกรณีต้องการเจาะระบบป้องกันก็ทำได้เช่นกัน ฟังก์ชันต่อมาคือ ไวเซอร์ หรือแว่นตาผู้ใช้สามารถมองหาโค๊ดลับ หรือร่องรอยที่มองไม่เห็นด้วยตาเปล่าผ่านแว่นไวเซอร์ได้
เซทซ์คาเมร่า (ゼッツカメラ)
กล้องถ่ายรูปประสิทธิภาพสูงของเซทซ์ ใช้งานโดยติดตั้งแคปเซ็มที่ด้านขวา

ท่าไม้ตาย
อิมแพคแพนิช (インパクトバニッシュ)
อิมแพคโอเวอร์แพนิช (インパクトオーバーバニッシュ)
ทรานส์ฟอร์มแพนิช (トランスフォームバニッシュ)
ทรานส์ฟอร์มโอเวอร์แพนิช (トランスフォームオーバーバニッシュ)
วิงแพนิช (ウイングバニッシュ)
วิงโอเวอร์แพนิช (ウイングオーバーバニッシュ)
เบรคแคมสแลช (ブレイカムスラッシュ)

พาหนะ
โค้ดซีรอยเดอร์ (コードゼロイダー)

 น็อกซ์ไนท์ 
ร่างแปลงของน็อกซ์ ที่ใช้เข็มขัด ไนท์อินโวกเกอร์ ร่วมกับ อีเรสแคปเซ็ม ในการแปลงร่าง มีพลังในลบล้างเปลี่ยนแปลงสิ่งต่าง ๆ ในความฝันและความเป็นจริง มีชุดเกราะสีเงินขลิบส้ม อาวุธหลักคือ เบรคแฮมบัสเตอร์ รหัสแปลงร่างคือ "กิโซ( 擬装 / พรางกาย)"

ข้อมูลจำเพาะ
{| class="wikitable sortable" style="font-size:small" border="1"
|-
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร)
|-
! น็อกซ์ไนท์
| 195.4 ซม.
| 86.5 กก.
| 4.2 ตัน
| 9.1 ตัน
| 4.8 เมตร
| 7.5 วินาที
|}

อุปกรณ์และอาวุธ
ไนท์อินโวคเกอร์ (ナイトインヴォーカー)
เข็มขัดไดรเวอร์ที่สร้างโดยองค์กร CODE ก่อนหน้า เซทซ์ไดรเวอร์ ลักษณะโดยรวมคล้ายกับเซทซ์ไดรเวอร์ ต่างกันเพียงมีหน้ากากสีขาวขลิบทอง เปรียบเสมือนเข็มขัดรุ่นต้นแบบ โดยพื้นฐานเดิมแล้วมีพลังต่อสู้น้อยกว่าเซทซ์ แต่ด้วยความที่โอดากะมีประสบการณ์และฝีมือเหนือกว่า น็อกซ์จึงเอาชนะเซ็ทซ์ได้ในช่วงแรก ๆ 

 มาสค์ไรเดอร์น็อกซ์ 
ร่างแปลงของ น็อกซ์ หรือ โอดากะ เค็นเซย์ หลังได้รับเข็มขัด น็อกซ์ไดรเวอร์ และ ชาโดว์แคปเซ็ม มาจากสุภาพสตรีลึกลับ เป็นชุดเกราะมาสค์ไรเดอร์ที่พัฒนาต่อมาจาก น็อกซ์ไนท์ มีด้านขวาเป็นสีขาวสลับดำ และซีกขวาเป็นสีน้ำเงินขลิบส้ม และสามารถใช้พลังได้ 2 รูปแบบพร้อมกัน ซึ่งพื้นฐานพลังของน็อกซ์มาจาก ชาโดว์ไนท์แมร์ ที่เคยเล่นงานเขาในอดีต โดยน็อกซ์นำความกลัวเหล่านั้นมาแปรเปลี่ยนเป็นพลัง ด้วยความตั้งใจที่จะสร้างโลกที่ไร้ซึ่งองค์กร CODE
อาวุธประจำตัวยังคงใช้ เบรคแฮมบัสเตอร์ เช่นเดิม
มาสค์ไรเดอร์น็อกซ์ กันชาโดว์
น็อกซ์ที่ใช้ กันแคปเซ็มในการเปลี่ยนพลัง เกราะแขนขวาของน็อกซ์ จะแปรสภาพเป็นปืนไรเฟิ่ล ใช้สำหรับโจมตีระยะไกล

ข้อมูลจำเพาะ
{| class="wikitable sortable" style="font-size:small" border="1"
|-
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร)
|-
! มาสค์ไรเดอร์น็อกซ์
| 196.4 ซม.
| 87.9 กก.
| 15.7 ตัน
| 28.1 ตัน
| 16.0 เมตร
| 4.5 วินาที
|-
! กันชาโดว์
| 196.4 ซม.
| 91.3 kg กก.
| 10.9 ตัน
| 22.6 ตัน
| 11.9 เมตร
| 5.2 วินาที
|}

อุปกรณ์และอาวุธ
น็อกซ์ไดรเวอร์ (ノクスドライバー)
เข็มขัดแปลงร่างรูปแบบใหม่ ที่ใช้ร่วมกับแคปเซ็มชนิดใหม่ซึ่งระบบแปลงร่างต่างจากไดรเวอร์ของ CODE  ผู้ใช้จะสามารถใช้พลังต่อสู้ได้ถึง 2 รูปแบบพร้อมกัน มีลักษณะการใช้งานที่ต่างกับเข็มขัดไดรเวอร์ของ CODE โดยน็อกซ์จะทำการติดตั้งแคปเซ็มลงในช่องด้านหน้า ก่อนจะกด สปินเนอร์ทริกเกม เพื่อหมุนหัวเข็มขัด 360 องศา เป็นการเปิดระบบแปลงร่าง
ชาโดว์ อาร์ม กันโลชัน (シャドウアームガンロウジョン)
อาวุธปืนที่ติดตั้งอยู่ที่แขนขวา ได้รับเมื่อน็อกซ์เข้าสู่ร่างกันชาโดว์ มีพลังโจมตีที่รุนแรง สามารถทำลายโล่พลังงานของแบริเออร์แคปเซ็มได้

 ลอร์ดไฟฟ์ 
ร่างแปลงของเอเจนต์นัมเบอร์ไฟฟ์ ที่ใช้เข็มขัด ลอร์ดอินโว๊กเกอร์ ร่วมกับ ช็อคแค็ปเซม ในการแปลงร่าง ชุดเกราะสีเงินขลิบลายแดงเข้มสลับดำ ถนัดการต่อสู้ระยะประชิดในสไตล์ที่ดิบเถื่อนและรุนแรง มักบุกโจมตีคู่ต่อสู้ตรง ๆ ไม่มีกลยุทธ์ สามารถยิงคลื่นพลังช็อคทำให้ศัตรูเกิดอาการชาและเป็นอัมพาตชั่วขณะได้ อาวุธประจำตัวคือ เบรคแฮมเบรคเกอร์ นัคเคิ่ลโหมด

ข้อมูลจำเพาะ
{| class="wikitable sortable" style="font-size:small" border="1"
|-
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร)
|-
! ลอร์ดไฟว์
| 199.1 ซม.
| 96.7 กก.
| 9.6 ตัน
| 15.5 ตัน
| 6.5 เมตร
| 6.8 วินาที
|}

ท่าไม้ตาย
ช็อคเอ็กซ์คิวชั่น (ショックエクスキューション)
ลอร์ดไฟฟ์จะกดที่ปุ่ม อินโว๊กอีเจ็คเตอร์ ทั้งหมดสามครั้ง และหมุนแค็ปเซม จะเป็นท่ากระทืบเท้าลงพื้นเพื่อปล่อยพลังงานช็อก ศัตรูที่โดนท่านี้จะเป็นอัมพาตชั่วคราว ก่อนจะปิดเกมด้วยท่าไม้ตาย
เวอร์ดิคช็อคเอ็กซ์คิวชั่น (バーディクトショックエクスキューション)
เบรคแฮมสแมช (ブレイカムスマッシュ)
ท่าไม้ตายจากเบรคแฮมเบรกเกอร์ โดยลอร์ดไฟฟ์จะติดตั้งแค็ปเซมเข้ากับเบรคแฮมเบรกเกอร์ และยิงคลื่นช็อคอัดกระแทกใส่ศัตรูทันที

 ลอร์ดซิกซ์ 
ร่างแปลงของ มิยาโมโตะ คุเรฮะ ในฐานะ เอเจนต์นัมเบอร์ซิกซ์ ซึ่งใช้เข็มขัด ลอร์ดอินโว๊กเกอร์ ร่วมกับ แพนิคแค็ปเซม ในการแปลงร่าง ชุดเกราะสีเงินขลิบดำสลับสีฟ้าน้ำทะเล ถนัดการต่อสู้ระยะไกลด้วยอาวุธยิง ที่รองรับกับทักษะการเล็งยิงของคุเรฮะ อาวุธประจำตัวคือ เบรคแฮมเบรคเกอร์ ชู๊ตโหมด

ข้อมูลจำเพาะ
{| class="wikitable sortable" style="font-size:small" border="1"
|-
! ชื่อร่าง !! ส่วนสูง !! น้ำหนัก !! พลังชก !! พลังเตะ !! พลังกระโดด (ต่อคน) !! พลังความเร็ว (100 เมตร)
|-
! ลอร์ดซิกซ์
| 188.9 ซม.
| 57.2 กก.
| 6.0 ตัน
| 10.6 ตัน
| 12.3 เมตร
| 5.5 วินาที
|}

ท่าไม้ตาย
แพนิคเอ็กซ์คิวชั่น (パニックエクスキューション)
เวอร์ดิคแพนิคเอ็กซ์คิวชั่น (バーディクトパニックエクスキューション)
เบรคแฮมเบลซ (ブレイカムブレイズ)
ท่าไม้ตายจากเบรคแฮมเบรกเกอร์ ชู๊ตโหมด โดยลอร์ดซิกซ์จะติดตั้งแค็ปเซมเข้ากับ เบรคแฮมเบรกเกอร์ พลังงานทั้งหมดจะถูกรวมไว้ที่อาวุธก่อนจะยิงกระสุนพลังงานไประเบิดศัตรู

 ไนท์แมร์ 
ไนท์แมร์ (ナイトメア) คือ เหล่าปิศาจที่มีลักษณะเด่นมาจากสิ่งของต่าง ๆ ในโลกมนุษย์ ปรากฏเป็นตัวตนแห่งความชั่วร้ายในความฝันของผู้คน คอยสร้างความกลัวตามคำสั่งของน็อกซ์

ในการบุกรุกความฝันของเหยื่อ ไนท์แมร์จะเปิดประตูความฝัน โดยหลังประตูความฝันแต่ละบานจะมีเหตุการณ์ที่บุคคลนั้น ๆ เคยพบ และถ้าหากเปิดครบ 3 บาน ไนท์แมร์ตนนั้นจะสามารถยึดครองร่างเหยื่อได้อย่างสมบูรณ์ ทำให้สามารถปรากฏตัวออกมาสู่โลกแห่งความเป็นจริงได้สำเร็จ และก่อกวนโลกความจริงตามความปรารถนา หรือแรงผลักดันในจิตใจของเหยื่อ
เมื่อไนท์แมร์ถูกกำจัด ร่างกายของมันจะสลายเป็นพลังงานรูปแบบผีเสื้อสีม่วง อันเป็นสัญญาณว่าตัวตนของคนผู้นั้นถูกปลุกให้ตื่นจากฝันร้ายแล้ว โดยผีเสื้อสีม่วงนั้น หากหลุดออกมาสู่โลกความเป็นจริง จะแพร่เชื้อไนท์แมร์ไปสู่บริเวณรอบข้าง ซึ่งการเติบโตของไนท์แมร์แต่ละตนจะขึ้นอยู่กับความนึกคิดของบุคคลเจ้าของความฝันนั้น ๆ 

กันไนท์แมร์(ガンナイトメア)
ไนท์แมร์ที่เกิดจากฝันร้ายของโยโรสุ บาคุ มีพลังหลักเป็นการใช้อาวุธปืน ปรากฏตัวครั้งแรกในตอนที่ 1 ถูกกำจัดลงโดยมาสค์ไรเดอร์เซทซ์ ฟิซิแคมอิมแพค
บอมบ์ไนท์แมร์(ボムナイトメア)
ไนท์แมร์ที่เกิดจากฝันร้ายของฟูจิมิ เท็ตสึยะ มีพลังหลักเกี่ยวกับระเบิด ปรากฏตัวครั้งแรกในตอนที่ 2 และเป็นไนท์แมร์ตัวแรกที่สามารถครอบครองร่างของผู้ฝันได้ ถูกกำจัดลงโดยมาสค์ไรเดอร์เซทซ์ ฟิซิแคมทรานส์ฟอร์ม
โครวไนท์แมร์(クロウナイトメア)
ไนท์แมร์ที่เกิดจากฝันร้ายของอาซามิยะ มิยูกิ มีพลังหลักคือการบินและควบคุมสายลม ปรากฏตัวครั้งแรกในตอนที่ 4 ถูกกำจัดลงโดยมาสค์ไรเดอร์เซทซ์ เทคโนลอมสตรีม
พริซันไนท์แมร์(プリズンナイトメア)
ไนท์แมร์ที่เกิดจากฝันร้ายของบิโจงิ มาสึมิ มีร่างกายขนาดใหญ่โดยที่ภายในร่างกายเป็นคุกมรณะ สามารถสร้างทหารจักรกล โซเอวิล ขึ้นมาได้ ปรากฏตัวครั้งแรกในตอนที่ 6 ถูกกำจัดลงโดยมาสค์ไรเดอร์เซทซ์ เทคโนลอมโพรเจคชัน
พอยซันไนท์แมร์(ポイズンナイトメア)
ไนท์แมร์ที่เกิดจากฝันร้ายของเชฟซังโน มีพลังหลักคือการใช้สารพิษที่มีความรุนแรงจนสามารถทำลายชีวิตได้ ปรากฏตัวครั้งแรกในตอนที่ 8 ถูกกำจัดลงโดยมาสค์ไรเดอร์เซทซ์ เอสพริมรีคัฟเวอรี่
โมลด์ไนท์แมร์(モウルドナイトメア)
ไนท์แมร์ที่เกิดจากฝันร้ายของอัตสึมิ ทาโร่ มีพลังหลักคือการย่อส่วนลงไปถึงระดับไมครอน ปรากฏตัวครั้งแรกในตอนที่ 10 ถูกกำจัดลงโดยมาสค์ไรเดอร์เซทซ์ พาราไดม์วันเดอร์
เมทีเออร์ไนท์แมร์(メテオナイトメア)
ไนท์แมร์ที่เกิดจากฝันร้ายของอิชิอิ เซย์ยะ มีร่างกายเป็นอุกกาบาตขนาดใหญ่ มีพลังในการสร้างฝนอุกกาบาต ปรากฏตัวครั้งแรกในตอนที่ 13 ถูกกำจัดลงโดยมาสค์ไรเดอร์เซทซ์ พาราไดม์กราวิตี้
ชาโดว์ไนท์แมร์(ポイズンナイトメア)
ไนท์แมร์ที่เกิดจากฝันร้ายของน็อกซ์ มีพลังหลักคือความมืด ปรากฏตัวครั้งแรกในตอนที่ 15 ถูกกำจัดลงโดยมาสค์ไรเดอร์เซทซ์ พลาสม่าบูสเตอร์ ภายหลังชาโดว์ไนท์แมร์ถูกผนึกในแค็ปเซมชนิดใหม่ และนำไปใช้ในการแปลงร่างของ มาสค์ไรเดอร์น็อกซ์
วูลฟ์ไนท์แมร์(ポイズンナイトメア)
ไนท์แมร์ที่เกิดจากฝันร้ายของคิตะซาโตะ ฮารุ มีความสามารถเหมือนหมาป่า และมียานพาหนะคือมอเตอร์ไซค์ เรดแฟลกเกอร์ ปรากฏตัวครั้งแรกในตอนที่ 16 ถูกกำจัดลงโดยมาสค์ไรเดอร์น็อกซ์
เดธเกมไนท์แมร์(デスゲームナイトメア)
ไนท์แมร์ที่เกิดจากฝันร้ายของมิยาโมโตะ คุเรฮะ มีพลังในการเปลี่ยนสถานที่ให้กลายเป็นเขตแดนของเกมมรณะ ปรากฏตัวครั้งแรกในตอนที่ 18

 ข้อมูลอื่นๆ 
แคปเซ็ม (カプセム)
อุปกรณ์แคปซูลทรงกลมขนาดเท่าฝ่ามือ บรรจุพลังงานรูปแบบต่าง ๆ สำหรับใช้ต่อสู้ของเซทซ์ ใช้ควบคู่กับ เซทซ์ไดรเวอร์ และ เบรกแคมเซทเซอร์ โดยมีสัญลักษณ์คล้ายไอคอนหรืออิโมจิอยู่บนแคปเซ็ม หากหมุนแคปเซ็ม ไอคอนจะขยับไปมา ทำให้สามารถใช้พลังได้
{| class="wikitable sortable" style="font-size:small" border="1"
|-
! ชื่อ !! ต้นแบบความฝัน 
!ผู้ครอบครอง!! ปรากฏครั้งแรก !! หมายเหตุ
|-
! อิมแพค
| แรงกระทบ
| rowspan="6" |โยโรสุ บาคุ
| ตอนที่ 1
| 
|-
! ทรานส์ฟอร์ม
| การแปลงร่าง
| ตอนที่ 2
| 
|-
!วิง
| การบิน
|ตอนที่ 4
|
|-
!สตรีม
|อากาศ/สายน้ำ
|ตอนที่ 5
|
|-
! แมชชีนเนอรี่
| เครื่องจักร
| rowspan="2"|ตอนที่ 6
| 
|-
! โปรเจคชัน
| พรางตัวด้วยแสง
| 
|-
! รีคัฟเวอรี่
| ฟื้นฟู
|
|ตอนที่ 8
| ถูกน็อกซ์ขโมยไปในตอนที่ 9 และบาคุได้สร้างขึ้นมาใหม่ในตอนที่ 15
|-
! แบริเออร์
| การป้องกัน
|
| rowspan="2" |ตอนที่ 10
| 
|-
! วันเดอร์
| พลังมหัศจรรย์
|โยโรสุ บาคุ
|
|-
! อิเรส
| การลบล้าง
|น็อกซ์
| ตอนที่ 12
| เคยถูกใช้โดยโค้ดนัมเบอร์ 3 เพื่อลบความทรงจำของโค้ดนัมเบอร์ 6
|-
!กราวิตี้
|แรงโน้มถ่วง
| rowspan="4" |โยโรสุ บาคุ
|ตอนที่ 13
|
|-
!วอยด์
|ความว่างเปล่า
| rowspan="2" |ตอนที่ 14
|แคปเซ็มเปล่า ไม่มีพลังใดๆถูกบรรจุในนั้น
|-
!พลาสม่า
|สายฟ้า
|เกิดจากบาคุใช้วอยด์แคปเซ็มดูดซับฟ้าผ่าจากฝันร้ายของตัวเองในวัยเด็ก
|-
!บูสเตอร์
|การเสริมพลัง
|ตอนที่ 15
|เป็นแหล่งพลังงานของโค้ดซีรอยเดอร์
|-
!ชาโดว์
|ความมืด
| rowspan="2" |น็อกซ์
|ตอนที่ 16
|
|-
!กัน
|อาวุธปืน
|ตอนที่ 18
|
|-
!ช็อค
|แรงกระแทก
|โค้ดนัมเบอร์ 5
| rowspan="2" |ตอนที่ 21
|
|-
!แพนิค
|ความหวาดระแวง
|โค้ดนัมเบอร์ 6
|
|}

หน่วยงานลับสุดยอด CODE (極秘防衛機関CODE)
องค์กรลับที่มีกองกำลังเอเจนต์ในสังกัดมากมาย ทำหน้าที่พิทักษ์โลกผ่านความฝันจากการรุกรานของพวก ไนท์แมร์ มีผู้บังคับบัญชาคือ เอเจนท์ซีโร่

 รายชื่อนักแสดง 
 นักแสดงหลัก 
 อิมาอิ ริวทาโร่ (今井竜太郎) รับบทเป็น โยโรสุ บาคุ / มาสค์ไรเดอร์เซทซ์ 
 โฮริงุจิ มาโฮะ (堀口真帆) รับบทเป็น เนมุ 
 มิชิมะ เคนตะ (三嶋健太) รับบทเป็น ฟุจิมิ เท็ตสึยะ 
 โอนุกิ รินะ (小貫莉奈) รับบทเป็น นางุโมะ นาสึกะ 
 ยางิ มิคิ (八木美樹) รับบทเป็น โยโรสุ มินามิ 
 ฟุรุคาวะ ยูกิ (古川雄輝) รับบทเป็น น็อกซ์ 
 มิมุระ ริเอะ (美村 里江) รับบทเป็น เดอะ เลดี้ 
 ทามากิ ยูกิ (玉城 裕規) รับบทเป็น ทรี 
 ฮิราคาวะ ยูสุกิ (平川 結月) รับบทเป็น มิยาโมโตะ คุเรฮะ 

 ผู้ให้เสียง 
 คาบิระ เจ (川平慈英) ให้เสียงเป็น ซีโร่
 ยามาเดระ โคอิจิ (山寺宏一) ให้เสียงเป็น เซ็ทซ์ไดรเวอร์วอยซ์ซิสเต็ม

 นักแสดงรับเชิญและวนเวียน 
 โยโกยามะ คาซึโตชิ (横山一敏) รับบทเป็น ผู้วางแผนหลัก (ตอนที่ 1)
 โอตะ ชิซึคุ (太田しずく) รับบทเป็น นักเรียนหญิงมัธยมปลาย (ตอนที่ 1)
 วาตานาเบะ โทวะ (渡邉斗翔) รับบทเป็น โยโรสุ บาคุ (ตอนเด็ก) (ตอนที่ 1,14)

 สูทแอทเตอร์ 
 มาสค์ไรเดอร์เซทซ์ - นิตตะ เคนตะ (新田健太)
 ซีโร่ - เอโทคุ (永徳)

 ผู้ให้เสียงภาษาไทย 
 ประภัฒน์ สินธพวรกุล (Mr.คิม) พากย์เป็น โยโรสุ บาคุ / มาสค์ไรเดอร์เซทซ์
 แพตรี ปรานีตพลกรัง (นิด) พากย์เป็น นางุโมะ นาสึกะ
 วิภาดา จตุยศพร (น้าเปียก) พากย์เป็น โยโรสุ มินามิ
 ศันสนีย์ ติณห์กีรดิศ (ศัน) พากย์เป็น เนมุ
 ภัทรวุฒิ สมุทรนาวี (หนึ่ง) พากย์เป็น ซีโร่
 ธนกฤต เจนคลองธรรม (น้าอ๋อ) พากย์เป็น ฟุจิมิ เท็ตสึยะ
 ภัคภูมิ ลิ้มมานะสถาพร (เบิร์ด) พากย์เป็น น็อกซ์
 วิทยา ผาสุข (วิทย์) พากย์เป็น ทรี
 พรประภา แสวงศักดิ์ (บุญ) พากย์เป็น มิยาโมโตะ คุเรฮะ
 ภูเบศ พัฒน์ปรีชา (ต่าง) พากย์เป็น ไฟฟ์
 เพลงประกอบ 
เพลงเปิดเรื่อง
 "VISIONS" (ตอนที่ 4 - 24)
ร้องโดย NAQT VANE
ภาพวิดัโอเพลงเปิดเรื่องเริ่มใช้ตั้งแต่ตอนที่ 4
เพลงประกอบ
 "MOVE ! TAKE IT ! " (ตอนที่ 2 - 4, 6 - 8, 18, 22)
ร้องโดย TEEDA (BACK-ON)

 รายชื่อตอน 
 ตอนที่ ชื่อตอน  ออกอากาศ  ออกอากาศ 7HD และ GMM 25

 ในสื่ออื่นๆ 
 ทีวีซีรีส์ 
มาสค์ไรเดอร์กาบุ
 ภาพยนตร์ 
มาสค์ไรเดอร์กาบุ เดอะมูฟวี่ ศึกบุกบ้านขนมหวาน (仮面ライダーガヴ お菓子の家の侵略者)

 การออกอากาศ 
มาสค์ไรเดอร์เซทซ์ ออกอากาศทุกวันอาทิตย์เวลา 9:00 น. - 9:30 น. ทางสถานีโทรทัศน์ทีวีอาซาฮิ

ในประเทศไทยลิขสิทธิ์ในการเผยแพร่เป็นของบริษัท ดรีม เอกซ์เพรส (เดกซ์) ในส่วนการออกอากาศทางโทรทัศน์ ออกอากาศในรายการ Kids Fun คิดฝัน ทางช่อง 7 เอชดี หมายเลข 35 ออกอากาศเมื่อวันที่ 13 กันยายน พ.ศ. 2568 จนถึงวันที่ 20 ธันวาคม ปีเดียวกัน อย่างไรก็ตามตั้งแต่วันที่ 27 ธันวาคมได้ย้ายช่องออกอากาศเป็นช่องจีเอ็มเอ็ม 25 หมายเลข 25 ในรายการ DEX Club Cartoon ทุกวันเสาร์เวลา 6:00 น. และมีช่องทางการรับชมในรูปแบบสตีมมิ่ง ทั้งแอปพลิเคชันสตีมมิ่ง Flixer และช่องยูทูบ DEXClub โดยรูปแบบคำบรรยายภาษาไทย ลงทุกวันจันทร์เวลา 12:00 น. เผยแพร่เมื่อวันที่ 8 กันยายน พ.ศ. 2568 ส่วนพากย์ไทยลงเวลา 9:00 น. ตามวันออกอากาศทางโทรทัศน์

 อ้างอิง 
 หมายเหตุ 

 ข้อมูลที่มา 

 ข้อมูลลิงก์ 
  - เว็บไซต์อย่างเป็นทางการของทีวีอาซาฮิ
  - Kamen Rider Web [Official] โทเอ


ซ